ᱡᱷᱩᱞᱚᱱ ᱜᱳᱥᱣᱟᱢᱤ

ᱡᱷᱩᱞᱚᱱ ᱱᱤᱥᱤᱛ ᱜᱳᱥᱣᱟᱢᱤ (ᱡᱟᱱᱟᱢ ᱒᱕ ᱱᱚᱵᱷᱮᱢᱵᱚᱨ ᱑᱙᱘᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱢᱟᱨᱮ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱐᱒ ᱠᱷᱚᱱ ᱒᱐᱒᱒ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱠᱩᱲᱤ ᱠᱨᱤᱠᱮᱴ ᱴᱤᱢ ᱞᱟᱹᱜᱤᱫ ᱛᱮ ᱠᱷᱮᱞ ᱞᱮᱫᱟᱭ᱾

ᱩᱱᱤ ᱫᱚ ᱢᱤᱫ ᱡᱚᱡᱚᱢ ᱛᱤ ᱛᱟᱞᱢᱟ ᱯᱷᱟᱥᱴ ᱵᱚᱞᱟᱨ ᱟᱨ ᱡᱚᱡᱚᱢ ᱛᱤ ᱵᱮᱴᱟᱨ ᱞᱮᱠᱟᱛᱮ ᱠᱷᱮᱞ ᱞᱮᱫᱟᱭ᱾ ᱩᱱᱤ ᱫᱚ ᱡᱚᱛᱚ ᱚᱠᱛᱚ ᱨᱮᱱᱟᱜ ᱡᱚᱛᱚ ᱠᱷᱚᱱ ᱛᱟᱹᱯᱤᱥ ᱵᱚᱞᱟᱨ ᱠᱟᱱᱟᱭ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱚᱞᱚᱨ ᱢᱮᱱᱛᱮ ᱦᱚᱸ ᱠᱚ ᱢᱟᱱᱟᱣᱮᱭᱟ᱾  ᱒᱐᱒᱒ ᱨᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱷᱚᱱ ᱟᱡᱟᱜ ᱡᱤᱨᱟᱹᱣ ᱦᱟᱛᱟᱣ ᱢᱟᱲᱟᱝ ᱒᱐᱔ ᱜᱚᱴᱟᱝ ᱢᱤᱫ ᱫᱤᱱ ᱡᱮᱜᱮᱛᱟᱹᱨᱤ ᱠᱷᱮᱞ (ᱳ.ᱰᱤ.ᱟᱭ) ᱠᱷᱮᱞ ᱠᱟᱛᱮ ᱒᱕᱕ ᱜᱚᱴᱟᱝ ᱣᱤᱠᱮᱴ ᱦᱟᱛᱟᱣ ᱞᱮᱫᱟᱭ᱾ ᱟᱨ ᱠᱩᱲᱤ ᱜᱤᱫᱽᱨᱟᱹ ᱟᱜ ᱢᱤᱫ ᱫᱤᱱ ᱠᱨᱤᱠᱮᱴ ᱨᱮ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱣᱤᱠᱮᱴ ᱦᱟᱛᱟᱣ ᱞᱟᱹᱜᱤᱫ ᱨᱮᱠᱚᱨᱰ ᱦᱚᱸᱭ ᱟᱢᱮᱴ ᱟᱠᱟᱫᱟ᱾

ᱜᱳᱥᱣᱟᱢᱤ ᱫᱚ ᱒᱐᱐᱗ ᱥᱟᱞᱮ ᱨᱮ ICC ᱣᱤᱢᱮᱱᱥ ᱯᱞᱮᱭᱟᱨ ᱚᱯᱷ ᱫᱟ ᱭᱮᱨ ᱥᱤᱨᱯᱷᱟᱹ ᱟᱨ ᱒᱐᱑᱑ ᱥᱟᱞᱮ ᱨᱮ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱩᱲᱤ ᱠᱨᱤᱠᱮᱴᱟᱨ ᱞᱟᱹᱜᱤᱫ ᱮᱢ.ᱮ. ᱪᱤᱫᱚᱢᱵᱚᱨᱚᱢ ᱴᱨᱚᱯᱷᱤᱭ ᱟᱢᱮᱴ ᱞᱮᱫᱼᱟ᱾ ᱡᱟᱱᱩᱣᱟᱨᱤ ᱒᱐᱑᱖ ᱨᱮ ᱩᱱᱤ ᱫᱚ ICC ᱣᱚᱢᱮᱱᱥ ODI ᱵᱚᱣᱞᱤᱝ ᱨᱮᱸᱠᱤᱝ ᱨᱮ ᱯᱩᱭᱞᱩ ᱴᱷᱟᱶ ᱨᱮᱭ ᱛᱟᱦᱮ ᱠᱟᱱᱟ᱾

ᱠᱟᱹᱢᱤ ᱡᱤᱭᱚᱱ
ᱜᱳᱥᱣᱟᱢᱤ ᱫᱚ ᱒᱕ ᱱᱚᱵᱷᱮᱢᱵᱚᱨ ᱑᱙᱘᱒ ᱥᱟᱞᱮ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱪᱟᱠᱫᱟᱦᱟ ᱥᱚᱦᱚᱨ ᱨᱮ ᱢᱤᱫ ᱛᱟᱞᱢᱟ ᱠᱟᱞᱥ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱫᱚ ᱑᱕ ᱥᱮᱨᱢᱟ ᱩᱢᱮᱨ ᱨᱮ ᱠᱨᱤᱠᱮᱴ ᱮ ᱠᱷᱮᱞ ᱞᱮᱫᱟ᱾ ᱟᱨ ᱢᱟᱲᱟᱝ ᱫᱚ ᱯᱷᱩᱴᱵᱚᱞ ᱯᱷᱮᱱ ᱛᱟᱦᱮᱸ ᱠᱟᱱᱟᱭ᱾ ᱜᱳᱥᱣᱟᱢᱤ ᱫᱚ ᱑᱙᱙᱒ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱴᱮᱞᱤᱵᱤᱡᱚᱱ ᱨᱮ ᱧᱮᱞ ᱠᱟᱛᱮ ᱠᱨᱤᱠᱮᱴ ᱨᱮ ᱢᱚᱱᱮ ᱦᱮᱡ ᱟᱫᱮᱭᱟ᱾ ᱑᱙᱙᱗ ᱥᱮᱨᱢᱟ ᱨᱮᱱᱟᱜ ᱠᱩᱲᱤ ᱠᱚᱣᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮ ᱚᱥᱴᱨᱮᱞᱤᱭᱟᱱ ᱵᱮᱴᱤᱝᱤᱡ ᱵᱮᱞᱤᱸᱰᱟ ᱠᱞᱟᱨᱠ ᱧᱮᱞ ᱛᱟᱭᱚᱢ ᱩᱱᱤ ᱫᱚ ᱠᱷᱮᱞ ᱨᱮ ᱟᱨᱦᱚᱸ ᱨᱟᱹᱥᱠᱟᱹ ᱮ ᱧᱟᱢ ᱞᱮᱫᱟ᱾ ᱚᱱᱟ ᱚᱠᱛᱚ ᱪᱚᱠᱫᱚᱦᱟ ᱨᱮ ᱠᱨᱤᱠᱮᱴ ᱥᱩᱵᱤᱫᱷᱟ ᱵᱟᱝ ᱛᱟᱦᱮ ᱠᱟᱱ ᱛᱮ ᱜᱳᱥᱣᱟᱢᱤ ᱫᱚ ᱠᱚᱞᱠᱟᱛᱟ ᱨᱮ ᱠᱨᱤᱠᱮᱴ ᱠᱷᱮᱞ ᱞᱟᱹᱜᱤᱫ ᱮ ᱪᱟᱞᱟᱜ ᱠᱟᱱ ᱛᱟᱦᱮᱸᱫ᱾

ᱠᱚᱞᱠᱟᱛᱟ ᱨᱮ ᱟᱡᱟᱜ ᱴᱨᱮᱱᱤᱝ ᱛᱟᱭᱚᱢ ᱜᱮ ᱜᱳᱥᱣᱟᱢᱤ ᱫᱚ ᱵᱮᱝᱜᱚᱞ ᱠᱩᱲᱤ ᱠᱨᱤᱠᱮᱴ ᱴᱤᱢ ᱨᱮ ᱥᱮᱞᱮᱫ ᱞᱮᱱᱟᱭ᱾ ᱑᱙ ᱥᱮᱨᱢᱟ ᱩᱢᱮᱨ ᱨᱮ, ᱩᱱᱤ ᱫᱚ ᱒᱐᱐᱒ ᱥᱟᱞᱮ ᱨᱮ ᱤᱝᱞᱮᱱᱰ ᱵᱤᱨᱩᱫᱽ ᱪᱮᱱᱱᱟᱭ ᱨᱮ ᱢᱤᱫ ᱫᱤᱱ ᱡᱮᱜᱮᱛᱟᱹᱨᱤ ᱠᱷᱮᱞ ᱨᱮ ᱟᱡᱟᱜ ᱡᱮᱜᱮᱛᱟᱹᱨᱤ ᱰᱮᱵᱩᱴ ᱞᱮᱫᱟᱭ᱾ ᱟᱡᱟᱜ ᱴᱮᱥᱴ ᱰᱮᱵᱩᱴ ᱑᱔ ᱡᱟᱱᱩᱣᱟᱨᱤ ᱒᱐᱐᱒ ᱨᱮ ᱤᱝᱞᱮᱱᱰ ᱵᱤᱨᱩᱫᱽ ᱨᱮ ᱞᱚᱠᱷᱱᱚᱣ ᱨᱮ ᱦᱩᱭ ᱞᱮᱱᱟ᱾

ᱜᱳᱥᱣᱟᱢᱤ ᱥᱟᱶᱛᱮ ᱢᱤᱛᱟᱞᱤ ᱨᱟᱡᱽ ᱫᱚ ᱒᱐᱐᱖-᱐᱗ ᱥᱮᱨᱢᱟ ᱨᱮ ᱤᱝᱞᱮᱱᱰ ᱨᱮ ᱯᱩᱭᱞᱩ ᱴᱮᱥᱴ ᱥᱤᱨᱤᱡᱽ ᱡᱤᱛᱠᱟᱹᱨ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱠᱩᱲᱤ ᱠᱨᱤᱠᱮᱴ ᱴᱤᱢ ᱜᱟᱭᱰᱤ ᱞᱮᱫᱟᱭ᱾ ᱱᱚᱶᱟ ᱚᱠᱛᱚ ᱨᱮ ᱜᱮ ᱜᱳᱥᱣᱟᱢᱤ ᱫᱚ ᱥᱤᱧᱚᱛᱤᱭᱟᱹ ᱠᱩᱲᱤ ᱠᱨᱤᱠᱮᱴ ᱫᱚᱞ ᱤᱝᱞᱮᱱᱰ ᱨᱮᱭᱟᱜ ᱯᱩᱭᱞᱩ ᱡᱤᱛᱠᱟᱹᱨ ᱨᱮ ᱜᱚᱲᱚᱭ ᱮᱢ ᱠᱮᱫᱟ, ᱞᱮᱭᱪᱮᱥᱴᱟᱨ ᱨᱮ ᱯᱩᱭᱞᱩ ᱴᱮᱥᱴ ᱨᱮ ᱱᱟᱭᱴᱣᱟᱪᱢᱮᱱ ᱞᱮᱠᱟᱛᱮ ᱢᱚᱬᱮ ᱜᱮᱞ ᱮ ᱵᱮᱱᱟᱣ ᱠᱮᱫᱟ ᱟᱨ ᱛᱟᱣᱱᱴᱚᱱ ᱨᱮᱭᱟᱜ ᱫᱚᱥᱟᱨ ᱴᱮᱥᱴ ᱨᱮ ᱑᱐ ᱯᱷᱤᱜᱟᱨ ᱨᱮ ᱗᱘–᱕ ᱨᱟᱱ ᱨᱮ ᱓᱓ ᱟᱨ ᱕ ᱨᱟᱱ ᱨᱮ ᱔᱕ ᱨᱟᱱ ᱨᱮ ᱟᱡᱟᱜ ᱠᱮᱨᱤᱭᱚᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱷᱮᱞ ᱮ ᱠᱷᱮᱞ ᱞᱮᱫᱟ᱾
᱒᱐᱐᱗ ᱥᱮᱨᱢᱟ ᱨᱮ ᱡᱷᱩᱞᱚᱱ ᱫᱚ ᱥᱤᱧᱚᱛ ᱨᱮ ᱟᱯᱷᱨᱳᱼᱮᱥᱤᱭᱟᱱ ᱴᱩᱨᱱᱟᱢᱮᱱᱴ ᱨᱮ ᱮᱥᱤᱭᱟᱱ ᱥᱠᱣᱟᱰ ᱨᱮᱱ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ᱾ ᱟᱨ ᱟᱭ.ᱥᱤ.ᱥᱤ ᱣᱚᱢᱮᱱ ᱠᱨᱤᱠᱮᱴᱟᱨ ᱚᱯᱷ ᱫᱟ ᱭᱮᱨ ᱦᱚᱸᱭ ᱡᱤᱛᱠᱟᱹᱨ ᱞᱮᱱᱟ᱾ (ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱠᱚᱲᱟ ᱠᱨᱤᱠᱮᱴᱟᱨ ᱫᱚ ᱢᱤᱫᱴᱟᱝ ᱦᱚᱸ ᱥᱤᱨᱯᱷᱟᱹ ᱵᱟᱭ ᱧᱟᱢ ᱞᱮᱫ ᱛᱟᱦᱮᱸᱫ᱾)

ᱠᱚᱪᱤᱝ ᱡᱤᱭᱚᱱ
᱒ ᱯᱷᱮᱵᱽᱨᱩᱣᱟᱨᱤ ᱒᱐᱒᱓ ᱨᱮ, ᱩᱱᱤ ᱫᱚ ᱢᱩᱢᱵᱟᱭ ᱨᱮ ᱵᱮᱥ ᱟᱠᱟᱱ ᱣᱤᱢᱮᱱᱥ ᱯᱨᱤᱢᱤᱭᱟᱨ ᱞᱤᱜᱽ ᱯᱷᱨᱮᱸᱪᱟᱭᱤᱡᱽ ᱢᱩᱢᱵᱟᱭ ᱤᱱᱰᱤᱭᱟᱱᱥ ᱨᱮ ᱵᱚᱣᱞᱤᱝ ᱠᱳᱪ ᱟᱨ ᱢᱮᱱᱴᱚᱨ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟᱭ᱾

ᱥᱤᱨᱯᱷᱟᱹ ᱟᱨ ᱢᱟᱹᱱ
 ᱒᱐᱐᱗ - ICC ᱥᱮᱨᱢᱟ ᱨᱮᱱ ᱠᱩᱲᱤ ᱠᱨᱤᱠᱮᱴᱟᱨ ᱒᱐᱐᱗
 ᱥᱤᱧᱚᱛᱤᱭᱟᱹ ᱠᱩᱲᱤ ᱠᱨᱤᱠᱮᱴ ᱴᱤᱢ ᱨᱤᱱᱤᱡ ᱠᱟᱯᱴᱮᱱ (᱒᱐᱐᱘-᱒᱐᱑᱑)
 ᱛᱟᱹᱯᱤᱥ ᱵᱚᱞᱟᱨ
 ᱒᱐᱑᱐ – ᱚᱨᱡᱩᱱᱚ ᱥᱤᱨᱯᱷᱟᱹ
 ᱒᱐᱑᱒ ᱯᱚᱫᱽᱢᱚᱥᱨᱤ
 ᱡᱮᱡᱟᱹᱛᱤᱭᱟᱹᱨᱤ ᱣᱤᱠᱮᱴ ᱴᱮᱠᱚᱨ

ᱫᱤᱥᱟᱹ
ᱡᱩᱞᱟᱱ ᱜᱳᱥᱣᱟᱢᱤ ᱟᱜ ᱡᱤᱭᱚᱱ ᱪᱤᱛᱟᱹᱨ ᱪᱟᱠᱫᱮ ᱮᱠᱥᱯᱨᱮᱥ, ᱯᱨᱳᱥᱤᱛ ᱨᱚᱭ ᱰᱤᱨᱮᱠᱥᱚᱱ, ᱟᱱᱩᱥᱠᱟ ᱥᱚᱨᱢᱟ ᱢᱩᱞ ᱪᱚᱨᱤᱛ, ᱱᱮᱴᱯᱷᱞᱤᱠᱥ ᱨᱮ ᱯᱩᱭᱞᱩ ᱫᱷᱟᱣ ᱦᱩᱭᱩᱜᱼᱟ᱾ ᱱᱚᱶᱟ ᱛᱮ ᱩᱱᱤ ᱫᱚ ᱫᱚᱥᱟᱨ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱤᱛᱟᱞᱤ ᱨᱟᱡᱽ ᱛᱟᱭᱚᱢ ᱟᱡᱟᱜ ᱡᱤᱭᱚᱱ ᱪᱤᱛᱟᱹᱨ ᱨᱮ ᱢᱤᱫ ᱵᱟᱭᱳᱯᱤᱠ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ




ᱛᱷᱚᱠ: ᱠᱨᱤᱠᱮᱴᱟᱨ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱛᱤᱨᱞᱟᱹ

ᱥᱟᱹᱠᱷᱭᱟᱹᱛ